CELEX: 62016TN0914
Language: fi
Date: 2016-12-27 00:00:00
Title: Asia T-914/16: Kanne 27.12.2016 – Proof IT v. EIGE

13.3.2017   
            
            
               FI
            
            
               Euroopan unionin virallinen lehti
            
            
               C 78/34
            
         Kanne 27.12.2016 – Proof IT v. EIGE
   (Asia T-914/16)
   (2017/C 078/47)
   Oikeudenkäyntikieli: englanti
   
      Asianosaiset
   
   
      Kantaja: Proof IT SIA (Riika, Latvia) (edustajat: asianajajat J. Jerņeva ja D. Pāvila)
   
      Vastaaja: Euroopan tasa-arvoinstituutti (EIGE)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan tasa-arvoinstituutin päätöksen, joka on annettu ”EIGEn sukupuolitilastoihin liittyvien välineiden ja resurssien ylläpitoa ja ajantasaistamista varten koskevan puitesopimuksen” tekemistä koskevan hankintamenettelyn EIGE/2016/OPER/01 – Erä 1 ja EIGE/2016/OPER/01 – Erä 2 yhteydessä ja jotka annettiin kantajalle tiedoksi 14.10.2016 päivätyllä kirjeellä, jonka mukaan kantajan tarjous hylättiin ja puitesopimus päätettiin tehdä kolmannen yrityksen kanssa
            
         
               —
            
            
               määräämään, että kantajalle on suoritettava 128 480 euroa korvauksena mahdollisuuden menettämisestä ja/tai sopimuksen menettämisestä
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vetoaa kanteensa tueksi neljään kanneperusteeseen.
   
               1.
            
            
               Ensimmäinen kanneperuste, joka koskee sitä, että vastaaja on loukannut yhdenvertaisen kohtelun ja avoimuuden periaatteita, koska hankintasopimuksen tekoperusteita ei ole tulkittu samalla tavalla koko hankintamenettelyn ajan.
            
         
               2.
            
            
               Toinen kanneperuste, joka koskee sitä, että vastaaja on loukannut yhdenvertaisen kohtelun ja avoimuuden periaatteita, koska se on arvioinut täysin uudelleen kantajan tarjouksen ja on siten toiminut mielivaltaisesti, mikä antaa aiheen olettaa, että muita tarjoajia on suosittu.
            
         
               3.
            
            
               Kolmas kanneperuste, joka koskee sitä, että vastaaja on loukannut yhdenvertaisen kohtelun ja avoimuuden periaatteita, koska hankintasopimuksen tekoperusteet olivat epätarkkoja, minkä seurauksena vastaajalla oli rajoittamaton vapaus valita, minkä tarjoajan kanssa se halusi tehdä kyseisen sopimuksen.
            
         
               4.
            
            
               Neljäs kanneperuste, joka koskee sitä, että vastaaja on tehnyt kantajan tarjouksen arviointiin liittyy ilmeisiä virheitä, ja että jos nämä virheet korjattaisiin, hankintamenettely ratkaistaisiin toisella tavalla siten, että kantajan tarjousta ei olisi pitänyt hylätä ja puitesopimus olisi pitänyt tehdä kantajan kanssa.